Стена камък Botticino Classico варовик плоча доставчици и производители Китай - евтина цена - Realho Камък\nСтена камък ботичино Класика Варовикова плоча\nLimestone Botticino Classico има дори бежов фон в меки нюанси на бялото – стилен и издръжлив, избор за фини проекти като подови настилки и облицовки. Този изключително компактен италиански мрамор има ниска водна absoption и износване, и благодарение на мекия си цвят и лесната работа, той е идеален за всички приложения, както на закрито, така и на открито.\nБотичино Класико варовикът е фин, бежов варовик от кредания период.\nТози камък в международен план може да бъде номиниран като мрамор, но в областта на приложение на Европейския стандарт,\nтози камък трябва да бъде номиниран като варовик. Вените и цветът се различават малко и малка извадка от Limestone Botticino Classico трябва да бъде представителна за цялата плоча, но мострите трябва да бъдат одобрени за големи проекти, за да се гарантира, че блоковете са извлечени от една и съща кариерна лице за целите на съвпадение.\nПо време на процеса на полиране може да се използва прозрачен епоксиден пълнител за пълнене на епоксидна смола за запълване на микро фисури или малки ровяне, но това не засяга целостта на камъка, а само осигурява още по-гладка повърхностна повърхност.\nBotticino Classico е идеален както за вътрешна, така и за външна употреба, но лакът е само постоянно вътре.\nПолиран, оцнат, античен, киселинно измиване, гъби, водоотблъскващ и др.\nСтил на ръба\nbullnose, ogee, фаска, лекота, полиране и т.н.\nЗа вътрешна и външна декорация и строителство.\nстенни панели, подови плочки, стълби, павета, стенни облицовки, плотове, тоалетка са на разположение.\n1.Плочки & cut до размер в фумигирани дървени щайги. вътре ще покриете с разпенени пластмаси (полистирол).\n2.Плочата в фумигирания дървен сноп\nT / T, L / C, Западен Съюз\n1. Полиран градус 80° - 100°.\n2.Thk толеранс: -/+0.5mm за плот и голяма плоча; -/+1mm за плочки\n3.Толеранс на повърхностната повърхност: +/-0.3mm\n4. Диагонална толерантност: +/-1mm.\nПо време на целия производствен процес, от избора на материал, изработката до опаковането, нашите хора за осигуряване на качеството ще контролират стриктно всеки един процес, за да гарантират стандартите за качество и точна доставка\nШоуто на проект и Поект LIsts\nЗащо да ни избирате?\n1.Професионалният персонал за развитие на бизнеса е винаги в готовност.\nНе е нужно да чакате твърде дълго, за да получите отговор.\n2.Професионални работници и строго контрол на качеството, които ви карат да получите\nстоките отговарят на вашите проекти с високо качество.\n3. Ние сме имали опит персонал, който отговаря за набаване на различни видове камъни, които могат да\nче вашият проект търси най-бърза скорост.\n4. Чертежи могат да бъдат направени според вашето искане, за да се гарантира правилното производство.\n5. Притежавани няколко мраморни и гранит кариери, които могат да ви предложат много специални цени,\nда ви помогне да спечелите проекти.\nЛице за контакт: г-жа Вики Лиу\nкакво е приложение / wechat ID:0086-136 9501 2935.\nДобре дошли на вашето запитване.\nHot Tags: стена камък ботичино класическио варовик плоча Китай, доставчици, производители, цена, евтин\nЕдин чифт:Сив варовик Pietra Di Bedonia Следваща:Голяма плоча шампанско сив варовик за вътрешен двор\nХодя синия варовик\nБастилски сиви варовикови плочи


"Инкогнито" с Михаела Филева - Последни Новини от DNES.BG\n"Инкогнито" с Михаела Филева\nПевицата представя дебютния си албум с концерт\n19 май 2015 17:27, Александър Попов\nМихаела Филева ще представи своя дебютен албум "Инкогнито" с концерт на 28 май в Sofia Live Club. До певицата на сцената ще застанат музикантите Краси Тодоров – клавишни, Васил Крумов – китари и Васил Вутeв – ударни.\nСпециални гости на събитието ще са Били Хлапето, VenZy, Графа, Прея и Дивна, с които Михаела има общи песни в албума й. Специален гост ще е Живко Петров, който е автор на "Фантазия", също включена в "Инкогнито".\nМихаела Филева изгря след участието си в първия сезон в X Factor. Въпреки, че не се класира в челните места, Графа подписа договор с нея. През последните две години тя спечели редица награди, а парчетата й "Опасно близки" с участието на VenZy, "Когато ти трябвам" с Били Хлапето, "Едно наум", "И аз съм тук" оглавиха родните класации. Тя участва и в "А дано, ама надали" с Графа и VenZy, както и в "На ръба на лудостта" с Графа.\nБилети за събитието вече се продават в мрежтата на Еventim на цена от 10 лева, а на място феновете ще могат да получат достъп до концерта срещу 15 лева.\nsamo koito ne ia poznava lichno i ne znae kolko trud e pologila ot 6 godishna i ne znae kakvo pozitivno izlachvane ima Misheto samo toi moge da pishe gluposti, zasto v Balgaria vse oshte se gleda chovek kak izglegda a ne akvo pravi i kak go postiga.Po pzitiven chovek ot neia dosega ne sam sreshtala.\nГотино момче?????????? Тоя на снимката,татуиран затворник хахахахахах доста е грозен според мен,но всеки си има вкус,и тя лично не ми харесва,много надебеля в последно време,преди по ставаше,и една лигава,не мерси.\nХа, нямало шанс...При жените всичко се свежда до това какво ще им предложиш!\nНямаш шанс, тузар. Доскоро живееше в общежитие, гаджето й не е богато, не кара луксозен автомобил. Тя е от жените, които не ламтят за пари, а за готини момчета като този на снимката.\nтузар преди 6 години\nДали ще имам шанс да я видя лично и да й предложа да бъде с мен? Имам интересна оферта за нея в личен план!


Samsung Galaxy Tab S7 FE T733 12.4 WiFi 64GB\n999.00 лв. 1148.85 лв.\nСтойност на стоката: 999 лв.\nSamsung Galaxy Tab S7 FE се предлага с голям LCD екран с 12,4 – инчов дисплей. Този таблет разполага с резолюция от 2560 x 1600 пиксела, а в софтуерно отношение е с Android 11 с One UI 3.1. Този модел се отличава с изключително тънък корпус с метален завършек, идеален за развлечения и работа. В комплектът е включен и Ѕ Реn за максимално възползване от големият екран. Чрез Ѕаmѕung Nоtеѕ лесно може за де конвертират ръкописни бележки на екрана в текст. Намирането на бележката, която Ви е нужна, става изключително бързо и лесно, без значение дали е написано ръчно или печатно. Това устройство се предлага в няколко уникални цвята – черен, сребърен, зелен и розов.\nКамера и производителност\nОсновната камера на Samsung Galaxy Tab S7 FE е от задната страна и е 8МР, а предната, идеална за селфита, е 5МР. Устройството е с 64GВ вътрешно място за съхранение, която може да се разшири до 1ТВ, чрез microSD карта. Мощният процесор - Qualcomm SM7225 Snapdragon 750G 5G, помага да играете всяка една игра без проблемно. А дълготрайната батерия, която е с капацитет от 10090 mAh , поддържа адаптивно зареждане 45W, но в комплекта е включен адаптер с 15W.\nОще за Samsung Galaxy Tab S7 FE\nSamsung Galaxy Tab S7 FE се справя с лекота при отварянето на няколко раздела, а с Мultі-Асtіvе Wіndоw може да се отворят до три приложения наведнъж. Може да сърфираш в мрежата, да пишеш бележки или да стриймваш видео едновременно и всичко това на един екран. Този таблет е идеален за Вас, ако търсите нови начини да увеличите максимално ефективността на работа. Благодарение на Ѕаmѕung DеХ и Вооk Соvеr Кеуbоаrd може да използвате таблетът като лаптоп. Сред останалите параметри са и USB Type-C порт и стерео високоговорители AKG с Dolby Atmos, Bluethoot 5.0, Wi-Fi и други.


Откриват по 600 нови случая на рак на белия дроб ежегодно у нас\nЧетвъртък, 16 Ноември 2017 | 12:46:34 Полина Тодорова Четвъртък, 16 Ноември 2017 | 12:46:34 Полина Тодорова\nМежду 600 и 650 са новооткритите случаи на рак на белия дроб в България ежегодно. Данните бяха оповестени от специалисти на пресконференция по повод месеца, посветен на борбата с рака на белия дроб. Специалистът по медицинска онкология д-р Марч\nМежду 600 и 650 са новооткритите случаи на рак на белия дроб в България ежегодно. Данните бяха оповестени от специалисти на пресконференция по повод месеца, посветен на борбата с рака на белия дроб.\nСпециалистът по медицинска онкология д-р Марчела Колева отбеляза, че ракът на белия дроб е едно от най-бурно развиващите се заболявания. То се открива предимно в активна възраст - между 45 и 55-60 години. Тя отбеляза, че за България честотата на рака на белия дроб бавно, но прогресивно се увеличава. В същото време, вследствие на развитието на медицината и прилаганото лечение, пациентите живеят много по-дълго и качествено. Това обаче от своя страна води до сериозно увеличаване на броя на болните, чието състояние трябва да бъде наблюдавано.\nТенденцията у нас е и че заболяването се „подмладява“, както и че се увеличават случаите сред жените, въпреки че като цяло то се открива предимно сред мъжете. При по-голямата част от случаите - близо 70% от пациентите, заболяването е в трети стадий. Ето защо ранното откриване е разковничето, отбеляза д-р Данаил Петров, началник на Клиниката по гръдна хирургия в МБАЛББ „Света София“. В тази връзка той акцентира и на личната отговорност и профилактика.\nСпециалистите обърнаха сериозно внимание и на нужните за правилно и навременно диагностициране изследвания. „Биопсията е задължителен стандарт в онкологията“, категорична бе д-р Колева, отбелязвайки, че точната диагноза е ключът към адекватното и персонализирано поведение към пациента. От своя страна д-р Петров посочи, че все още има хора, които се притесняват да им бъде извършена биопсия. „Ние сме 2017 година и все още при мен идват пациенти, които казват, че са чули от близки, че биопсията крие рискове. Ако това е така, ние слагаме голям кръст на онкологията“, категоричен бе той.\nКато проблем специалистите определиха факта, че не всички изследвания се реимбурсират от НЗОК.\nВ тази връзка д-р Иван Вецев от Националната пациентска организация съобщи, че чрез създадения от НПО университет за пациенти са прегледани над 500 души, като 31 от тях са диагностицирани с рак на белия дроб.\nСпециалистите напомниха и кои са основните фактори, водещи до това заболяване, а именно – тютюнопушене, замърсяването на околната среда, нездравословния начин на живот, качеството на храната, лошият двигателен режим и други.\nпневмофтизиатър 16.11.2017 13:50:02\nПреди повече от 30 г.,когато започнах работа новооткритите случаи бяха около 300.


Светият Граал - Религия, Мистика, Езотерика - kaldata.com - Форуми\nот infinity1305, 21 ноември 2006 в Религия, Мистика, Езотерика\nИстина ли е или легенда.Съществувал ли е и къде е сега.Тайна ли е, грижливо пазена от римо - католическата църква, или от целия християнски свят...\nКакво е...Светия Граал...?\nВаня Костова standartnews\nСвещеният Граал вероятно се намира в турския град Антакия, смята турски археолог\nСвещеният Граал вероятно се намира в турския град Антакия, в окръг Хатай, Източна Турция, смята турският археолог Жозеф Насех, който е председател на фондацията на православната църква в Антакия, пише турският в. Хюриет. Според някои от тях Свещения Граал е в Италия, според други - във Великобритания, в Канада, а има и хипотеза, според която е под Чемберлиташ в Истанбул. Археологът Насех смята, че Граалът трябва да е в Антакия, който в миналото се е смятал за втория свещен град след Ерусалим. Археологът изтъква, че след смъртта на Исус последователите му са дошли в Антакия. От този град Дева Мария е отишла в Ефес, където е живяла да смъртта си. Според хипотезата на Насех последователите на Исус са донесли със себе си в Антакия и Свещения Граал. Насех смята, че хипотезите за Граала, свързани с Леонардо да Винчи, не са много реалистични. Според него в по-ранните години, когато е бил пазен Свещения Граал, Западът не е имал културата да пази подобен ценен предмет. Насех смята, че Граалът не е направен от злато, сребро или метал, а е керамичен.\nКато се сетя за светия Граал и се сещам за филма:Индиана Джоунс и последния кръстоносен поход.Хубав филм.После имаше и едно филм за тамплиерите, ама как се казваше...... Той не ми хареса много.А дано го намерят Граала, да видм тогава кой ще пие пръв е ще бъде безсмъртен.\nНе само филма...\n"Шифъра на Леонардо", "Кръвната линия на Светия Граал" от Лорънс Гарднър, "Пазители на Светия Граал" от Марк Амару Пинкхам...\nМного трудове и теории и книги има.Но каква е истината\nС твоя помощ ,и с тази тема ще я открием тази истина....От сутринта чета първия пост по темата и си правя постоянно справки Чакай малко да ми се избистри мъглата и ще видим ние къде е скрит граала.Може и на поход да тръгнем даже да го дирим....\nКаква да е истината?Истината е много проста.Исус е седнал да яде с учениците си, хапват, пийват, говорят си.По едно време Той вдига тост, но не точно в този смисъл.Казва разни неща, които предстоят да Му се случат и споделя със учениците си.Дава им указания какво да правят.После вечерята свършва, излизат на разходка, съответно Исус е предаден, заловен, отведен, измъчван, процес, смърт и възкресение.Каква е истината?Със същия успех, може да се търси вилицата на Исус, или лъжицата.Или парче дърво от кръстта му, някой гвоздей, плащаницата е доста разпространена реликва и все някой твърди, че има автентичната таква.С какво чашата е по-ценна?Една чаша, от една вечеря, се превръща във някаква лудост.Организира се братство, която да пази тази чаша.Защо?Защото, който пиел от нея, имал вечен живот.Пишат се книги по темата, филми, какво ли не.А това са бабини деветини.Вечния живот не се съдържа в някаква си чаша, вилица или лъжица.И да я намерят, какво ще стане?Ако беше така, ехеее.Аз викам, дано я намерят и тогава, да лъсне цялата тази работа.Но аз приветствам идеята да се пише за това, просто от малък обичам всякакви приказки и ми е интересно да чета.И ако се тръгне да се търси, викайте и мене.\nvalentinus - clubs.dir.bg\nДобре. Ето една дъъъълга приказка - това е живота на Антонен Гадал, посветил живота си на Граала...\nПредлагам на вниманието Ви живота и дейността на френския историк Антонен Гадал, посветил живота си на Светия Граал и Пътя на звездите. Предварително се извинявам за дългият текст, но цялостно до сега не е публикуван в български превод в нета.\nКОЙ Е АНТОНЕН ГАДАЛ ?\nСабартез е планинска местност, осеяна със забележителни пещери, в подножието на които тече река Ариеж. Населявана последователно от келти, иберийци, вестготи, тази местност е като книга, криеща исторически тайни. Тараскон-сюр-Ариеж, пазител на високите върхове на Сабартез, е видял и Съвършените Катари, обикалящи в мълчание планинските пътища. Точно там, в сърцето на Сабартез, през 1887 се ражда Антонен Гадал.\nА само на няколко крачки от неговата къща, живееше един възрастен човек, наричан от жителите на областта „Патриархът на Сабартез”, историкът Адолф Гаригу \_1802-1897\_. Той бе известен за времето си историк. Към 1840 г. той започнал публикуването на своите „Разработки върху историята на областите дьо Фоа и льо Кузрен”. Той бе напълно убеден , че разказите на Наполеон Пейра, наречен „Мишле на Юга”, се базират на истински факти, игнорирани от официалната история. Пейра, който бе историк и протестантски пастор, положил началото на възродения интерес към катарите. Той публикувал своята „История на Албигойците”, значителен рицарски епос, представляващ от една страна възторжена възхвала на религиозната саможертва и патриотизъм на Албигойците, а от друга страна - жестока критика на насилието и подтисничеството на римската църква.\nМакар и доста възрастен, А.Гаригу често четеше на младия Гадал позабравени текстове, съхранени в изключително богатата му библиотека. От своя страна, Гадал бе силно привързан към този човек, бе го приел като баща. Разказите му разпалваха въображението на момчето. Също като Гаригу и то бе привлечено от древната история на областта и от тайните, които криеха безбройните пещери. Особено го впечатляваха разказите и легендите за катарите и наследството им, скрито някъде в Сабартез. Във въображението, си Гадал ставаше свидетел на борбата между Небесната Любов, вечното Слово, безсмъртно в сърцето на катарското братство и силите, властващи над този свят.\nЗабравено чувство, идващо от древни времена, обхващаше душата на детето. Старият Гаригу знаеше, че това катарско наследство не е измислица, а жива традиция, намираща се в пълен контраст със студения догматизъм и жаждата за власт, завладели Римската католическа църква.\nПотопен изцяло в тази атмосфера от най-ранна възраст, Гадал дълбоко вярваше в\nсъществуването на духовното наследство на Катарите, ревниво пазено в пещерите на Сабартез. По-късно той ще каже: „Възроденият Сабартез, воден от сигурната ръка на своя Патриарх, повдигна глава. Времето дойде!”\nГАДАЛ – ЕДИН ЧОВЕК НА „ПРАСПОМЕНА”\nУ Гадал съществуваше силно съмнение, че под официалната версия при тълкуването на историческите събития, се забелязват неоспорими знаци за наличието на мощно духовно движение, знаци, умишлено заличавани във времето.\nЗад трагедията на историческите събития, той разпознаваше вече нещо съвсем различно, нещо, засягащо Духа. В светлината на този факт, всяка личност, всяко място, следа или име се превръщаха в знаци на особеното търсене на едно Царство, Царството на Духа.\nГадал бе обезпокоен от катарския „праспомен”. Праспомен е гностичен термин, съдържащ идеята за подсъзнателна връзка с реалността на един вътрешен, духовен свят, свят извън обсега на видимото. Царство на светлината – забравено и изгубено.\nГадал издирваше отново и отново следите на нещо, чиято значимост предусещаше дълбоко в себе си. Надарен с изключителна интуиция, със сърце, обладано от духа на Катарите, той разкри основни моменти от пътя на посвещение на „Съвършените”, очерта отделните му етапи. Благодарение на Гадал, в долината на Ариеж видяха бял свят много следи и символи, които доказаха съществуването на „катарските светилища”. Той посвети живота си на това, да ги изучава и пази.\nСтарият Патриарх на Сабартез, А.Гаригу, бе успял отрано да запали у младия Гадал усещането за „праспомена” .Той знаеше, че в негово лице е намерил достоен последовател, способен да опази наследството на катарската мъдрост. Смъртта не отнесе със себе си тайните на Гаригу. Той бе успял да подготви свой „посветен”, свой последовател.\nПОСВЕЩЕНИЕ В ТЪРСЕНЕТО\nГадал бе горд, че интуицията му, отнасяща се до съществуването на посвещението на Катарите, бе потвърдена от видими знаци, от следи, оставени в материята.\nЗначителна част от живота си, Гадал прекара в обикаляне планините на Сабартез, в проучване и изучаване на пещерите, катерейки се със свещ в ръка, като търсач на съкровища. Той събра впечатляваща колекция от предмети – магически и култови символи, доказваща, че от древни времена Сабартез не е преставал да бъде за някои хора свещена земя, убежище на Духа!\n„Пътят на Посвещението не е само символ”, обичаше да казва той.\nТой следваше всики знак, водещ към истината за Катарите, за да открие в него златната нишка, водеща към изначалния първоизточник: ГНОСИСЪТ. В мрачни библиотеки той се потапяше в изучаването на древни текстове, без колебание преписваше дълги пасажи, съпоставяйки различни гледни точки. Подпомаган от един пастор, Гадал имаше достъп до архивите на Инквизицията. В по – голямата си част, достъпните материални исторически извори идваха от противниците на Катарите –католическата църква, монаси и инквизитори, васали на френската корона. Той изнамери също и ценни коментари.\nГадал трябваше да разбере каква голяма част от първоначалните християнски постулати, основани върху чистотата, любовта, възраждането на душата, освещаването и Духа, са били бавно променяни, в съответствие с желанието за властване на Църквата и върнати съвършено променени на хората.\nГадал много бързо разбра, че всичко това е било направено, за да се попречи на тези открития. Оригиналните източници са били унищожени или осакатени, други са станали недостъпни, историческите дадености – объркани. Съществуващите легенди и предания бяха все още непознаваеми. Ограничен брой писти се оказаха свободни, които Гадал зае своевременно.\nМИСЪЛ, КОЯТО СТАВА ВСЕ ПО – ТОЧНА\nМеждувременно катарското пробуждане започна да предизвиква реален интерес сред окултните, теософските и подобните им среди, най – вече в немскоезичните и англо – саксонските страни: припомняха се имена като Монсегюр и Свещеният Граал! Започваха безбройни спекулации! Що се отнася до Гадал, той явно преследваше различна цел, цел от друго измерение: той искаше да открие скритото и чисто лице на едно Християнство, изживявано като път на посвещение от мъже и\nжени с души, дълбоко обладани от” Христовия дух.” Той чакаше своя час и дискретно продължаваше проучванията си на място. В пещерите на Юсат – Орнолак се е осъществявала част от катарската мистерия на посвещение. Постепенно Гадал стигна до убеждението, че многобройните пещери, обсипали склоновете на „Свещената планина” и формиращи мрежа от подземни галерии, са имали ключова роля в дейностите, свързани с Катарското посвещение. Ако Монсегюр, високото място, обиталище на Духа, представляваше видимата част на катарския феномен, то пещерите, свързани с посвещението, от своя страна се явяваха матрицата, раждаща катарското жречество, „Съвършените”\nОСВОБОЖДАВАНЕ НА ИЗВОРА\nИзползвайки „праспомена” като водач в това „пътешествие към себе си”, Гадал проучваше и свързваше фактите, които се разкриваха пред него. Разбра, че предшествуващите Катарите християнски братства, а и тези след тях, също са търсили да достигнат „Царството на Духа” или „Царството на Светлината” и че пътят, който са следвали, винаги е бил един и същ. Той разбра, че всички тези мъже и жени, тези групи от хора, толкова отдалечени едни от други във времето, понякога разделяни от векове, винаги са насочвали усилията си в една и съща посока, имали са едни и същи опитности, стигали са до едни и същи открития и винаги са били подлагани на унижения и преследвания.\nНо в един определен момент, всички са се оказвали свързани духовно в името на нещо неустоимо, нещо без начало и без край, в името на „Параклет”, както са го наричали Катарите.\nВсички са пиели от един и същи извор.\nТочно този извор трябва да бъде достигнат и освободен, ако някой иска да разбере в дълбочина епохата на катарите. Гадал нямаше друг избор, освен да направи точно това, след което той не престана да споделя с други търсещи резултатите на своята интуиция.\nИЗГЛАЖДАНЕ НА ПЪТИЩАТА\nВ началото трябваше да се започне с подготовка на терена, духовете /умовете/ трябваше да се отворят за това откритие.\nПрез 30-те години на ХХ век, бе създадено дружество, наречено „Полярниците”. В него влязоха хора, чийто интерес бе насочен към възобновяване на Катарството и търсенето на Свещения Граал. На пръв поглед тези личности изглеждаха доста различни: един окултист, писател с вдъхновение, като Морис Магр, интелектуалци като Деода Роше, също търсещ тайните на Катарите, графиня Пюжол-Мюра, наследница на прочутата Есклармонд дьо Фоа, Рьоне Нели – поет и философ, приятел на Андре Брьотон – за когото „Монсегюр не престава да гори”и разбира се Антонен Гадал.\nЗа тях Катарското движение бе не само важен момент от историята и философската мисъл на Средновековието, но разкриваше и нови възможности в опознаването същността на човека, еволюцията на съзнанието му, нов поглед към духовното в Европа.\nКръгът от съмишленици, сродени от Духа, бе факт и всички работеха за разбулването, за съживяването на древната култура на Окситания.\nОколо Тараскон и д/Юсат много бързо е формиран приятелски кръг, изцяло на разположение на Гадал в изследователските му търсения, свързани с езотеризма в Катарското движение. Той работи в тясно сътрудничество с Изабел Санди, местна писателка, с графиня Пюжол-Мюра, с П.А.Ладам, швейцарски писател,изпълнен с огромно уважение към катарите, с Кристиан Бернадас и семейството му, с Форе-Лакосад, местен историограф. Той бе подпомаган в работата си, в исторически план, от католически свещеници като абат Видал, абат Глори. Благодарение на тях и на някои епископи, Гадал получи широк достъп до регистрите на Инквизицията в Сабартез.\nНе могат да бъдат изброени имената на всички, помогнали му в работата. Всички бяха завладени от неговата доброта, благоразположеност, широта на ума и изключителна скромност.\nПреди войната той срещна един млад и даровит немски писател, Ото Ран, увлечен от възвишени идеали, завладян от мистерийност. В компанията на Гадал, той посещава замъци и пещери в долината на река Ариеж. Един ден, силно развълнуван, той ще възкликне: „Вие сте имали късмета да живеете в съвсем различен свят. Всичко изглежда запечатано от историята. Достатъчен е само поглед върху тази долина, сякаш откъсната от гиганти, за да се усети човек променен и преди всичко, да разбере какво се е случило. Там всичко е записано. Сабартез е една велика Книга, най-хубавата Книга на света.”\nОТВАРЯНЕ И РАЗЧИТАНЕ НА КНИГАТА\nАнтонен Гадал знаеше всичко това, ето защо той искаше да отвори тази книга отново : книга, затворена от векове под студената пепел на кладите и под червеите на подземните тъмници на инквизицията. С една дума, той искаше да възстанови част от историята на катарското жречество.\nИзследователската му дейност се сродяваше с пътя на Посвещението. Като следваше истинската диря оставена от Катарите, той достигаше постепенно до това нещо, което ги обвързваше с древния гностичен извор на Християнството. След като бе направил интуитивно редица разкрития, Гадал се надяваше, че един ден ще срещне съмишленик, с когото да продължи напред.\nВ периода 1937-1938г. в окултните среди, предимно англо-германски, съществуваше голям интерес към работата му. Той бе често търсен като източник на информация. Гадал знаеше обаче, че тайната на Катарите, тяхното „Съкровище”, не може да бъде придобито без вътрешно усилие от страна на личността, без процес на вътрешно пречистване, без „Ендура”. Там, където мнозина окултисти искаха да насилят вратата на невидимата тайна, Гадал избра алтернативата - Пътят на търпението, на изчакването, на саможертвата, на смирението.\n„Не с огън ще се отвори вратата!”\nДълбоко в себе си, Гадал знаеше, че тя трябва да се отвори.\nЗатова неговият труд имаше съвсем друго измерение!\nКакво бе открил той?\nКатарските мистерии /на Посвещение/, възвишената Духовност на „Добрите хора”, затворени в пещерите в долината на река Ариеж.\nПътят на Любовта, на Доброто и на Истината отново бе освободен.\nПОКАЗВАНЕ НА ПЪТЯ\nГадал бе много повече от обикновен историк, поет или мистик, той бе едно „просветление”, той бе „посветен”, гностик. Той обичаше земята на предците си, Сабартез, но проправи и пътищата за един нов поглед към Катарите в Окситания.\nЧовек с обикновена външност, без високи постове в светския живот, работил винаги без мисъл за лична облага, Гадал посвети целия си живот на възстановяването на едно Съкровище. Той обичаше да казва с присъщата му скромност : „Това са собствените ни духовни богатства, които най-после ни се връщат отново!”. И добавяше с убеденост, каквато дава само вътрешното знание : „Вие имате задача за изпълнение, трябва да покажете на човечеството това, което е загубило преди векове. Вие ще утешите хората и ще им покажете пътя , защото те са се загубили!”\nТой често успокояваше приятелите си, подобно на „Добрите люде” в миналото, като ги съветваше да изтърпяват физическите и морални страдания. Той разбираше много добре цената на Ендура. /Ендура е катарски термин, означаващ процес на пълно пречистване - физическо, психическо и духовно, на което се подлага този, който търси „Живия” Дух./\nДа проследим сега този път!\nАко срещаме често думи, свързани с Катарите, с Граала, с Гносиса, с Братството на Любовта , с Тамплиерите, с Розенкройцерите, това означава, че между тях съществува тайна /невидима/ връзка. Ще се наложи постепенно да проникнем зад тази тайнственост, за да разберем в какво точно се изразява тя.\nГадал веднъж каза : „Пред лавината книжа, безсмислени и непотребни, едни повече, други по-малко, посветени на „бедните Катари”, ми се искаше с досегашния ми труд да помогна в мълчание, нещата да си дойдат на мястото.\nУчението, Гносисът, Пиренейският Граал, Друидизмът, Сабартез, малко история, Трибуналът на инквизицията в Памие - те образуват основата на онова прекрасно Царство на Любовта, предизвикало жестоката омраза на поквареното духовенство през Средните векове и което Рим смаза с безмилостна ръка.\nТова, което аз често пиша и повтарям, не е вик изпълнен с омраза и отмъщение. Ако не можеш да прощаваш, не можеш да бъдеш Катар : „Бог е Любов!”... Казано накратко, това е същността на „пътя към Свещения Граал”, толкова прекрасен, дълъг и труден, водещ до саможертва в името на Христос, целта на Посвещението. Това е възвишеният път на Доброто, на Прекрасното, на Любовта.\nОт тези извори трябва да черпим информация, а не от многобройните консилиуми, организирани от Рим, за да смажат идеите и хората, които не се подчиняват на „догмата и правата вяра”.\nТези думи са звучали често в устата на „Съвършените”, на „Добрите люде”. Те най-точно определят същността на духовната природа на Катарите. Щом универсалното творение е съвършено, а то не може да бъде друго освен съвършено, бидейки създадено от Бога, то за всичко, което е произлязло от универсалния закон на Любовта и е паднало в „земния порядък”, съществува възможността отново да намери пътя към Съвършенството.\n„ Покайвайки се, душите стават част от доброто на универсалното Изкупление, като Доброто се отнася и за Луцифер, падналия архангел.”/Ориген/\n-няма вечно проклятие : един ден всички ще се завърнат в Прародината, дори Луцифер.\n-след смъртта няма ад. Адът съществува тук долу на земята и в съзнанието на човека, забравил произхода си, човекът, който греши, бори се срещу всичко и всички и непрестанно страда.\n-няма Бог на отмъщението, с меч в ръка, който съди и наказва, а светлинната сила на Христос, Мечът на Любовта, търсещ загубената човешка душа в дълбините на най- черния мрак.\n-насилието и страданието са оръжията на злото.\n-само божествената душа, родена от сърце пречистено в Светлината, ще унищожи ада, ще разпръсне мрака и незнанието и ще превърне злото в добро.\nГНОЗИСЪТ И НЕГОВИТЕ ОСНОВИ\nСпоред А.Гадал, духовният извор на Катарското движение неразривно е свързан с гностичното учение. Ето някои от неговите обяснения :\n„Гносисът е познание за всичко, свързано с Бог, с Иисус Христос, със завръщането към божественото начало. Това синтезира християнството от всички предшестващи учения, свързани с освобождаването на човека, учения, разпространени в света още преди идването на Христос. Всички те разглеждат света като илюзия, като нестабилно и несъвършено псевдотворение. Единствено реалносъществуващ е Бог.\nБез познаването на Бога хората се заплитат в нереалността на материалния свят. За завръщането отново към Бога, трябва да се надмогне материята, страданието да се приеме като база за пречистване, непрестанно да се следва пътя на Усъвършенстване, казано накратко : да се направи опит да се приближим най-близо до чистотата на Иисус Христос, до божествения Учител.\nКак да стане това? Чрез „Ендура”!\nЗа да се освободим от материята трябва да скъсаме всички връзки, заплитащи ни с видимия свят. Да се освободим от материята, означава да се избавим от властта, която тя има над сетивата ни, да се избавим от личните и колективни илюзии, които тя поражда. Това е отказване от Аза.\nСамо като работим за Изкуплението си, ние можем духовно да се завърнем в света, защото материята вече няма власт над нас. Това е Делото на Посвещение на Съвършените, Чистите или Добрите люде, катарските свещеници.\nОткъсване, отказване от всяка форма на инстинкта и емоцията, аз-отричане: простота на духа, Катарската „Ендура”.”\nДа се изтръгнеш от хватката на материята и на злото не означава, че Бог е бил лош, не, Бог е любов!\nГностиците - Катари, Розенкройцери, Тамплиери - винаги са вярвали в съществуването само на един Бог и никога на двама. Личността на Иисус, те са приемали като персонификация на Божието слово, под индивидуалната външност на човек, те са виждали единението на божественото и човешкото. Това е Словото, пробуждащо в човешките души спомена по изгубената Прародина. От там То отприщва изворите на освещаващия Дух, зовящ към пълно освобождение.\nСВЕТЛИНАТА СЕ ДАРЯВА НА ЧОВЕКА\nСпоред гностиците, единствено саможертвата в името на Божествената Светлина може да помогне на човека, страдащ в собствения си мрак да умре, а след това да възкръсне.\nВ Изкуплението е дълбоката същност на Гносиса, Изкуплението, което ни помага да открием отново изгубеното Слово и чрез него да разберем един от аспектите от Мистерията на Кръста / на смъртта и Възкръсването/.\nЗа да отговори на всички въпроси, отнасящи се до катарското учение, Гадал използва диалогичната форма, разговор между един новопокръстен /неофит / и един катарски жрец /Bonhomme /.\nКакво представлява Бог? Два Бога или два принципа? Говори ни за Божия син, нашия Господ! Христос от Дева Мария ли е роден? И т.н.\nТекстът е много дълъг - това е само началото... поне аз прочетох до тук...\nСветият Граал е реалност. Но никой не може да го намери, защото е поставен на такова място, че е пред очите на всички. Затова никой не го забелязва\nПоредната красива легенда,сюжет за много холивудски касови филми...\nТвърде категорично мнение. Не е възможно да е пред очите на Всички... и то през изминалите хилядолетия. Все трябва да е местен, крит и т.н. А освен това каква е гаранцията, че е предмет? А ако е поколението на Иисус?\nСветият грал според мен е поредната шмекерия. Колкото и неприятно да звучи, но езичеството с неговите идоли, магии и елементарни вярвания винаги е било предпочитано и поддържано от средностатистическия човек. В сдин момент висшите духовници са осъзнали грозният факт, че без внедряването на езически елементи в христянството, то просто ще си остане религия за тесен кръг от посветени. Реално погледнато, православието, католицизма и др. сродни са чисто и просто пропити от езически ритуали и измислици. Христянството е в библията от първата до последната буква. Всичко извън това е чиста глупост и всички го виждат, ама не го признават.\nЦИТАТ(drahshta @ 26.02.2007г. в 21:01ч.)\nАко искаш вярвай, ако не искаш - недей.\n"Чаашу спасяня приему!"\n"Сие ест кров моя, иже за ви проливаемая во оставлене грехов!"\nМного да. В смисъл- няма защо да се обикаля света, за да се намери. Свещената чаша, в която може да се излее Еликсирът на безсмъртието всеки, който търси, трябва да намери, да изгради, дори, в себе си.\nИ много не, ако тръгнем да си я представяме като предмет от бита, пък дори и особено великолепен и скъпоценен. Колкото и да гледаме, накъдето и да гледаме, няма да я видим. Рицарите на крал Артур са знаели добре, че не се явява пред очите на всеки, и когато той пожелае...\nТо Е "Отпий истину", но след като имаме граала само можем да я вкусим, а както се спомена - трябва да го изградим в нас. Тогава по-скоро ще вдишваме истината. Нали знаем, че беше напълнен с Христова кръв на кръста. Христовата кръв в нас, на нашия Христов кръст ще ни го донесе отново. Но първо трябва да извървим пътя от Витлеем до Голгота.\nХубаво е да има информация alesys.Аз обичам да има информация, да четем.\nСпоред всичко, което съм чела, Светия Граал е много повече от един съд, от който е пил Иисус.\nИ следва да се запитаме-Ако бъде намерен, той наистина ли ще донесе вечен живот на тези,които пият от него?И още един въпрос-Това ли е причината,поради която Исус възкръсна,че пи от тази чаша?\nВ една друга тема-за края на света спред Нютон,преобладава мнението,че края на света все не идва и затова трябва да си живеем живота спокойно,без да се притесняваме за бъдещето,че след смъртта няма нищо.За тях са следните думи:\nНо това да знаете, че ако домакинът беше знаел в кой час щеше да дойде крадецът, бдял би и не би оставил да му подкопаят къщата.\nИма, обаче,една друга група хора,която смята,че има вечен живот и полагат големи усилия,за да постигнат тази цел.Но начините са различни.\nНякои избират"краткия път" по-лесния,този който ще им коства по-малко усилия.Ето,намираме Граала ,пием и край,ще имаме вечен живот.Пожелавам им успех в търсенето на Граала ,пироните,плащениците и всякакви подобни" чудеса".Други са избрали по-различен начин за постигането на крайната цел-вечния живот.Този начин изглежда по-труден,трябва да се спазват определени неща,правила и норми.Напр:Божията заповед да обичаш ближния си,включва неща като-да не го крадеш,да не го убиваш!,да не му завиждаш,да не го обиждаш,да не отвръщаш на злото със зло и т.н.Казах,че <изглежда> щото за мнозина от нас е трудно такова поведение.Изкушението е голямо,когато ни обидят,да отвърнем със същото.Вижда се и в тези форуми и във всички,които съм чел.Първата реакция на обидилия се е да отвърне със същото.\n28 Исус му рече: Право си отговорил; това стори, и ще живееш. Лука10\nВ тези два текста, накратко казано, се съдържа Истината за вечния живот.А трудността,за постигането на тази цел, идва от там,че тези запеведи трябва да ги спазваме всеки ден,постоянно.\n15 и че от детинство знаеш свещените писания, които могат да те направят мъдър за спасение чрез вяра в Христа Исуса. 2Тимотей 3\nОт личен опит знам,че спазването на Божиите заповеди не е непостижимо,"бремето" или "кръста",който всеки от нас трябва да носи не са тежки.И тези,които изоставят гордостта си и разчитат на Божията подкрепа непременно ще стигнат благополучно до финала,така също ще имат изключително много полза за сегашния си живот.Нали всички ние това искаме!\nГраалът е в сърцата ни, но в потенция. Душата е нетленна, но не и тази, която към момента притежаваме. Пак потенция... Астралното и менталното тяло се разпадат, а човешките възможности за понятност на фиността се простират до там. Съществуват и някакви други аморфни представи за дълбочина, но самите те не притежават истински живот, макар да създават егрегорен такъв. А очистването от всичкото това е способно да излее в празната (очистена) делва вече друга субстанция, наречена от някои "нов душевен принцип". Тогава вече може да се вкуси нещо от истинската безсмъртност. Аз бях убеден преди време, че съм я вкусил и я живея непосредствено. Тогава творях диалектични заблуди с големи, за себе си, последици. Привързвах се несломимо за колелото и не съзнавах стремежите си за освободеност от него, защото бяха насочени към култивирането и възвисяването на личността - една небожествена същност... Желая най-искрено на всички да не се насочват по този път. За съжаление обаче, той е много срещан и прималмиво-логичен за диалектичното съзнание, а сега разполагаме само с него. Както и да е. Нека граалът да е в сърцата ни!\nАко вярата е егрегорна зависимост, не е и по-добре да вярваш в любовта, отколкото в омразата? Ако ада и рая са егрегори, не е ли по-добре да познаваш и двата? Не е ли осакатеност да познаваш само единия? Истината е достижима. И е в тишината.\nМного съжалявам! Опитвам се по-пълно да изразя представите си и въобще не искам нищо да усложнявам, но никога не ми стигат думите. Явно е по-добре да не се изявявам, защото предизвиквам многопосочни напрежения.\nОпитвам се по-пълно да изразя представите си и въобще не искам нищо да усложнявам, но никога не ми стигат думите. Явно е по-добре да не се изявявам, защото предизвиквам многопосочни напрежения.\nКогато човек съжалява, чуства вина за нещо направено. Просто трябва да си прости.\nВсъщност помагаш, не създаваш напрежение. Имаш прегръдка от мен.\nКогато човек е убеден достатъчно в някаква идея, изповядва я с цялата си същност и я живее, той не изпитва никаква необходимост да я доказва на останалите и те непременно да я приемат. Истината сама свидетелства за себе си.\nА любовта е приемане, но е далеч от всякакви представи за нея.\nМного ме заинтригувахте тук, глътка въздух и ми стоплихте душата.\nИ граала е в сърцата ни.\nИ аз стигнах до тази истина по пътя,или се отклоних\nКосмосът твори и влива в съкровищницата всички прояви на енергиите. Духовното творчество пълни Чашата със същите енергии и затова съкровищницата на духа трябва да съдържа цялата им палитра. /Законът за всеобхващащото съзнание/ е насъщен творчески импулс. Законите на творчеството се изявяват чрез Чашата; в нея се събират всички космични явления. Обогатяването на Чашата е залог за реализацията на космичните планове. Причините са събрани в Чашата.\nЕнергиите на Космоса изпълват Чашата, побрала всички космични прояви. Стремящият се към форма пространствен огън буди наситената Чаша чрез своето космично притегляне. Видимата форма е резултат от творчеството на Чашата.\nНамирам за полезно да размишлявам (е) върху този изумителен образ, създаден от Кретиен де ла Труа- тръгва рицарят към Светия Граал, влага всичко от себе си ( според него самия) но Граалът или изобщо не му се показва, или се появява когато рицарят вече съвсем се е отчаял и е разбит, излекува го (например), но после изчезва, като хоризонт... Сякаш го зове, или подмамва, или... какво?\nСамо сред руините на личността може да проблесне перла. Чистотата в чистота се ражда.\nКогато човек е убеден достатъчно в някаква идея, изповядва я с цялата си същност и я живее, той изпитва нужда да говори за нея, да споделя с другите своето виждане, както влюбения изпитва необходимост да сподели със света своето щастие . Последното го знам не само от личен опит .\nСъгласен, но ако човек изпитва силни чувства и не ги споделя с другите, какво му остава? В най-добрия случай почва да си говори сам.\nами,когато споделиш и най прекрасните си изживявания на душата,тогава ще се намерят и недоброжелатели,които ще те оспорват в чувствата ти,и ще намерят време да ти натякват "ама какво стана"


Феноменът Груевски - e-vestnik.bg\nТой не е двойник на Джордж Клуни, не е оратор от калибъра на славните антични оратори, няма харизмата, каквато приписваха на неговия предшественик Любчо Георгиевски, но вече седма година е най-популярен политик и лидер с най-висок рейтинг в Македония.В радио и телевизионни емисии, сред имената на местните спортисти, на естрадните звезди и на лидера на опозиционната СДСМ Зоран Заев, неговото име заемаше челно място в предложенията на гражданите за личност на 2013 г. Някои отиват дотам, че предлагат Никола Груевски да бъде провъзгласен за светец!\nАко оставим настрана тази патетика, за социолозите е голямо професионално и обществено предизвикателство да обяснят „феномена Груевски“. Според досегашните прояви на премиера, той най-вероятно се ръководи от поговорката „най-добър оратор е този, който казва най-много с най-малко думи“.\nЗатова той най-често казва, че „за положението говорят делата“ или „една фотография – хиляди думи“. Във всеки случай това не означава, че той се отказва от дълги речи по определени поводи – държавни празници, партиен конгрес или значимо обществено събитие.\nКоя е тайната на успеха на бившия любител на бокса, който седма година по ред държи опозицията, според едни в нокаут, а според други в нокдаун?\nБранислав Сарканяц, университетски професор, когото в началото на първия мандат на Груевски медиите посочваха като негов съветник, казва, че тайната е в упоритата работа.\n„Той е невиждан и неуморим работник. Впечатлява неговата енергия. Както изглежда свеж сутринта, така изглежда и вечер на късните правителствени заседания в полунощ. Смятам, че трудно би се намерил някой, който да издържа на неговото темпо на работа. Второ, той е изключително непосредствен в общуването. Досега никой не се е оплакал, че е арогантен или недосегаем. С всички събеседници се отнася сякаш са част от екипа и не застава над тях.\nТрето, има невероятен поглед върху работата на всички ресори. До детайли помни какво са казали членовете на неговия кабинет и редовно се интересува за хода на работите. Докъде стигнаха работите, за които говорехме преди седмица, или как се развива проектът, който обявихте на последното заседание? На срещите с гражданите е много непосредствен и заради това те го чувстват като един от тях“, казва Сарканяц.\nЛингвистите казват, че част от успеха се дължи на езика, който употребява премиерът в ежедневието – той е много прост, ненатоварен с чужди думи и е обогатен с народни изрази, което го прави разбираем за широките народни маси. Ако към това се добави и оценката на стилистите, че освен в специални случаи, когато носи костюм, премиерът предпочита якета и спортни сака, той получава имиджа на момче от квартала, което го прави по-близък до гражданите.\nПолитическата личност на Груевски представлява израз на психологическото състояние на политическия електорат в Македония. Той не е нито особено харизматичен, нито особено красноречив, нито особено образован, значи не е изключителен на нито една основа. И именно това му носи рейтинг – той е изблик на комплексите на избирателите, уеднаквяване с тях, величаене на средното ниво, нападка към елита, като е близък до народа.\nТой е резултат на реактивния механизъм на електората към политиката изобщо, омраза към елитните политици, класово отмъщение. Оттам той черпи личния си рейтинг, защото когато масовите избиратели гледат Груевски, в огледалото познават себе си и оттам вярват, че той интуитивно, инстинктивно познава тях и техните потребности.\nВероятно Груевски чувства тенденциите – нито пробългаризъм, нито просърбизъм, нито класичен пазарен либерализъм, а широка социална политика, след това модернизъм, младежи, спорт, иновации, здравеопазване, инвестиции, мерки, проекти. Тук той се прояви като ефикасен и приемлив, като добър мениджър.\nМоже, разбира се, да го оценим и критично – с рекламите си, антиквизацията, твърдите становища към съседите, недостатъчната работа по външната подкрепа на Македония. Но Груевски има един модерен стил на лидерство, който не съм забелязал при предишните лидери, казва Димитър Мирчев, професор по политическа социология.\nСпоред политолозите второто име на лидерските партии е султан-партии, в които цари неприкосновената власт на лидера, строга йерархия, сляпо послушание и страх да не загубиш благосклонността на лидера. Затова и няма полемики с лидера, нито публични дебати по определени теми, всички въпроси и насоки на действие са съгласувани във върха на партията. Засега никой от партийните ешелони не се е опитал публично да тества партийната демокрация на лидера на ВМРО-ДПМНЕ.\nД-р Емилия Симоска, професор в Института за социологически и правни проучвания, казва, че причините за подобно състояние могат да се открият в две точки – контекста и начина, по който са политически употребени. Що се отнася до контекста, всички изследвания през изминалите 25 години показват, че доминиращата политическа култура при нас е авторитарна по всички параметри.\nСред мнозинството граждани доминира нуждата от „един способен лидер“, а за не малка част – дори и „лидер с твърда ръка“. Послушанието се смята за добродетел, а живеенето по принципа „преклонена глава сабя не я сече“, е за тях нормално и практично. За част от гражданите, която никога не е била по-малка от една трета, демокрацията усложнява нещата, а когато я има твърде много, е вредна.\nОчевидно за мнозинството граждани свободата е повече товар отколкото придобивка. Втората причина произлиза от умелото използване на този контекст от експертите, които градят целокупната кампания на Груевски.\nОчевидно Груевски успя да се наложи като лидер, с който мнозинството от гражданите се самоидентифицират. Сложността на този феномен може да се обясни с простотата на неговото поведение – слуша ги и им отговаря на „техния“ език, посещава техните места, носи подобни обувки, гази в калта на техните субсидирани ниви, пък дори и неговото френско „Р“ ги уверява, че и той е несъвършен, каквито са и те.\nТях не ги засягат процедурите на демокрацията – за тях това са абстрактни понятия и не са видими като новите инвестиции или „Скопие 2014“. Това, което виждат е, че Груевски не експонира семейството си, че дъщеря му учи в държавно, а не в частно училище, както предпочитаха неговите предшественици и не живее в премиерска резиденция, а в жилищна сграда в центъра на града.\nТези, които предлагат той да бъде провъзгласен за светец, вярват, че е направил чудеса – някой за пръв път от 20 години е намерил работа, друг е получил социален апартамент, трети безплатно е заминал на санаториум, някой е получил субсидия или стипендия.\nОчевидно на микроплан Груевски си е осигурил политическа „беатификация“. В макроплан, обещаното присъединяване на страната към ЕС и НАТО вече е издигнато на ниво чудо. Според премиера случването на тези две чудеса не зависи само от него. Третото чудо би било, ако успее да създаде условия случването на другите две чудеса да зависи само от него.


Начало > Габрово > Трявна\nЗабележителности: Трявна е атрактивна дестинация за селски и еко туризъм, заради невероятно красивата природа, свежия планински въздух и мекия климат. Градът е и едно от местата, в което можете да научите повече за историята на България и да я почувствате. Старата част на Трявна е уникален паметник на културата със реставрираните си възрожденски къщи, павирани улици и действащи работилнички, в които местните майстори създават своите произведения по начина, по който са работели техните деди и прадеди от столетия насам.\nВеднага се набива на очи Часовниковата кула на централния площад. Неповторима е атмосферата в къщите музеи - „Даскаловата къща”, „Славейкова къща”, къщата на Ангел Кънчев и много други. Интерес представляват и Музеят на резбарското и зографското изкуство, музеят „Тревненска иконописна школа”, картинната галерия „Тотьо Гъбенски”, както и музеят на азиатското и африканското изкуство, който съдържа уникални произведения от Тибет, Непал, Китай и други екзотични държави.\nВсяка година на 26 и 27 май се провеждат „Славейковите дни”, през които се организират множество културни събития.\nАко желаете да посетите Трявна, моля, разгледайте списъка с хотели, които предлагаме в града!


Вълчев успокои: Учебниците по история са спрени, ще се коригират - Последни Новини от DNES.BG\n25 юни 2019 18:10, Анисия Иванова\nНе са утвърдени в момента новите учебници по история и са направени препоръки към издателствата да ги коригират. Това каза министърът на образованието и науката Красимир Вълчев, попитан за новите учебници по история за десети клас, които трябва да влязат в сила от учебната 2019/2020 г.\nПоследната седмица в публичното пространство се надигна недоволство, че в тях има подмяната на факти и събития от комунистическия период и прехода към демокрация, че темита в тях са манипулативно и тенденциозно представени.\nМинистърът каза, че учебниците са спрени и след като бъдат коригирани, ще бъдат издадени.\nНаправени са препоръки на издателствата, допълни Вълчев и припомни, че през миналата година беше утвърдена програмата по история за десети клас. Тази програма обхваща цялата история на България, всичките периоди, включително и най-новата история.\nЗа съжаление, в най-новата история има разделителни линии, моменти, които ни разделят и са дискусионни, каза образователният министър.\n"Затова и през миналата година стана дискусия, че сме акцентирали върху социалистическия период, че по-подробно сме изписали елементите на режима, като репресивен апарат, Народен съд, Държавна сигурност, включен е и Възродителният процес. Тази програма ние я защитихме тогава.\nТова време ние сме го квалифицирали като режим - като тоталитарен режим. Това време е имало своите предимства и своите недостатъци и все пак сме направили политически и цивилизационен избор, който включва определени ценности и историята е един от предметите, който формира отношение на учениците към света. И тези базови характеристики на режима трябва да присъстват и в учебниците", коментира Вълчев, цитиран от БТА.\nТой обясни, че учебниците се изготвят от авторски колективи, които са подбрани от самите издателства и се предлагат за одобрение на МОН. Тези учебници са минали оценката на оценителите и на учителите, получили са положителна оценка, но това, което видях и аз, и колегите е, че има минимизиране на факти, има недостатъчен акцент на базови характеристики на периода и на режима.\n"Има също така опит да се даде положителен акцент върху други - не толкова съществени елементи. Има и няколко откровено провокативни текста и затова съм дал препоръки на издателствата да ги коригират. Не са утвърдени в момента тези учебници", отново заяви министърът.\nОще по темата: Красимир Вълчевспрениучебници по история\nТи като си на 60 години, през СОЦ-а си била на 30 и то в края му. Какви спокойни менсионерски години помниш. Аз порез СОЦ-а помня как ми рязах панталоните, подстригваха косата и не ми позволяваха да слушам дори музиката, която искам. Спокойни дни за тези, които живееха по шаблон. Помня и чене ме пуснаха да уча висше, защото дядо ми бил Бирник преди 9-ти. Не можеш да учиш или работип, каквото искаш - тотална липса на свобода. Сега се бориш сам по пътя, който си избрал..\nkitaec преди 10 месеца\nТова потвърждава,че Герб е комунистическа проруска партия,командвана пряко от другаря ***\nAni преди 10 месеца\nдругарю, разбираме че си заработваш грантовете ама соца не е само белене, аз съм на 60г и не помня соца с белене, даже хич, но помня че не съм виждала просяци, гаврошовци пред витрините нямаше, можех с ниската заплата да си платя ток, телефон, парно във всички стаи, водата, мноого спокойни пенсионерски години - най голямата разлика, нямах притеснения за лечение, за образование. Да изкарвате соца само белене трябва да е подсъдно изкривяването на изторията, няма да ви мине номера.Кажи нещо за политическата цензура на форума сега в интернет, не те чуваме да гъкваш по този въпрос.\nА се смеят, че в Америка половината от населението счита Земята за плоска.\nNe snam kakvo obrasuvanie ima vaprosnia ministar ,ana edno e iasno ,,pak hodi sas sabuti ga6ti"Djendjerite pak go napanaha.\nНещо не ви работи пропагандата, двойкар. Пробвай пак. И не, нямам предвид да повтаряш класа. Това го можеш, ясно е.\nОткъде ги намират такива субекти за министри, за управници, депутати и т.н.? В хоремага има по-квалитетни профсионалисти.\nАууу преди 10 месеца\nКакви извратени писатели в тия истории пишете глупости, а в детските приказки пишете за бизнесмени.Май хамерика ви нарежда не се ли срамувате.\nкак ли е уцеляла първата БЪЛГАРСКА държава без ЕС .\n"все пак сме направили политически и цивилизационен избор"\nТова е най-тъпото изказване, което съм чувал от министър последните едно 10 години. Какъв избор, бе човек, като Трети Украински Фронт ти е на границата, изгарящ желание да ти донесе "комунизъм" в страната. Това само като го прочетох и ми стана ясно за какво става дума.\nAз си обяснявам министерското неудовлетворение с минимизирне на ролята за правото и задължението за труд.\nСега е демократично, държавата не е длъжна да осигури работа на всички хора, а и хората не са длъжни да работят. От което следва - пълно с излишни поданици, както и с търтеи.\nДайте сега заради Сульо и Пульо да променяме учебниците, защото някъде там нещо не било, както те биха искали...\nvale_karo преди 10 месеца\nУчебниците са написани от авторски колективи от специалисти.Одобрени са от специалисти работещи в МОН.Господин министъра е най-големият специалист.Той издава препоръки.За тези препоръки ,в друга държава министърът си подава оставка.\nВсе повече стават!Кой ли? ЕТО: На 10.Септември. 1944 г. , ПИСАЛИТЕ се за активни партизани са със стотици повече от ДЕЙСТВИТЕЛНТА бройка. На 11.Ноември. 1986 ГЛАВОЛОМНО нарастна броят на " борците за демокрация" от колкото бяха преди 10. Та: Синовете и внуците на 10-то Септемврийдските партизани стават все повече. И хич не се срамуват да преиначават историята. Лъжата, измамата - основни фактори при "демокрацията ". ЛЪЖА казана 100 пъти ставала истина - на това се надяват те!\nА кога децата ще учат за жертвите на демокрацията и концлагерите на режима на борисов?\nКакво приказват управниците против съдържанието в македонските учебници по история? Нашите държавници са същите угадняри .\nГалилей преди 10 месеца\nПречупвате учителите както е правила инквизицията, но истината ще стане явна.\nБългария е първа по смъртност в СВЕТА,няма ли да пише в учебниците за тези жертви на демокрацията?! БГ дори по времена войните и комунизма не е давала такива жертви. Всеки ще го каже това на децата си у дома,а вие пишете лъжи в учебниците по история.Тази очалата жена професрка, не си струва да и помня името е сороска агентка.\nДо41 преди 10 месеца\nНякой умишлено ги направи оцъклени,както и номерата с долара!Съсипаха хубавата ни страна.,,Кадърните"Софиянски и Костов ни довършиха.За благодарност народа купи на Софиянски собствен самолет,а за откраднатото и унищоженото от Костов да не говорим.За 1месец като с магическа пръчка напълниха магазините със скритата преди това стока,и оправиха съотношението лев-долар.Радвайте се сега на разграбената и опустошена България,на пксловичната бедност,на умиращите и нелекувани адекватно българи.\nНе става ясно дали в преработените учебници ще бъде ясно и подробно описана ролята на ЦРУ, конкретно на Збигнев Бжежински , за разпадането на соцлагера, както и цялостната роля на САЩ за разбиване на българската държавност. Дали ще са описани англо-американските бомбардировки през 1944 и ролята на тези страни в структурирането на Народния съд?\nсорос ли ше пише уче преди 10 месеца\nЗначи *** скачат по команда и властта веднага клекна. Защо не се направи комисия от видни историци,които не лижат сорос и те да решат? За авторитарния режим на Кобурга Борис ще пише ли в учебниците с всичките му гадости,лагерите,които тойсъздава ,ане комунистите,с убийството без съд и присъда на млади хора с комунистически убеждения ? Комунизма трябва да бъде описан с всичките му лоши,но и добри страни. Защото той имаше прекрасна социална политика.


Grid Standard With Sidebar - Имоти в Пловдив - Актуални обяви за продажби и наеми на имоти в Пловдив\nGrid Standard With Sidebar\nСортиране по подразбиранеЦена от ниска към високаЦена от висока към нискаНай - нови имотиНай - стари обявиПрепоръчанСлучаен принцип\n89 990€ 848€ / m²\nДизайнерски Обзаведен Тристаен апартамент кв. Христо Смирненски – гр. Пловдив\nОферта номер 0183\nСтанимир Цветанов\t3 дни ago\n44 695€ 744€ / m²\nДвустаен изцяло южен готов апартамент – Поликлиниката, Тракия – Пловдив\nОферта номер 4147\nЯнко Чаушев\t4 дни ago\n52 593€ 520€ / m²\nТристаен апартамент в Дизайнерска сграда в Кючук Париж гр. Пловдив\nОферта номер 0182\nСтанимир Цветанов\t5 дни ago\n102 000€ 653€ / m²\nДвуетажна нова къща с целогодишен достъп и панорама в с. Марково\nОферта номер 4146\nВъзраст сграда Акт 14\nЯнко Чаушев\t6 дни ago\n165 000€ 1130€ / m²\nНова луксозно обзаведена напълно къща в село Белащица с панорама!\nОферта номер 4145\nВъзраст сграда 2 - 5 Години\nЯнко Чаушев\t1 седмица ago\n103 400€ 689€ / m²\nНова къща с три спални и перфектно местоположение в кв. Беломорски – Пловдив\nОферта номер 4144\n1 500 000€ 795€ / m²\nПарцел за жилищно строителство в Центъра на гр. Пловдив\nОферта номер 0181\nСтанимир Цветанов\t1 седмица ago\n114 430€ 697€ / m²\nМногостаен апартамент в нова сграда , в кв. Кършияка гр. Пловдив\nОферта номер 0180\nЕтажи сграда 6\nСтанимир Цветанов\t2 седмици ago\n97 150€ 698€ / m²\nОферта номер 0179\n135 000€ 675€ / m²\nДвуетажна нова готова къща с прекрасен двор в с. Марково\nОферта номер 4143\nЯнко Чаушев\t2 седмици ago


„ПОРТАЛЪТ“ достъпен за гледане онлайн до 20 юни - HiNews\nНа 6 юни завърши премиерното излъчване на сериала „Порталът“ по БНТ 1. Последният 6-ти епизод на „Порталът“ вече е достъпен на сайта на БНТ и феновете на продукцията ще могат да го гледат до 20 юни 2021 г., тъй като след това сериалът ще бъде свален от онлайн пространството, за да може да бъде предложен на други тв канали в страната и в чужбина. Разбира се, ще има и повторения в ефира на обществената телевизия.\nСамото име „Порталът“ се превърна в нарицателно за пътешествие във времето, особено във времето на затрудненото пътуване. Само за няколко седмици сериалът създаде свое пространство в градската среда на столицата. БНТ и изпълнителния продуцент Мирамар филм получиха стотици запитвания, сред които ще има ли втори сезон; къде точно се намират локации, на които са заснети ключови сцени. Интересът на студенти към 137 аудитория в Софийския университет, където наистина се помещава историческият зазидан балкон – портал на времето, е много по-голям, от обикновено. Проникването в затворения отдавна клуб „Яйцето“ в същата сграда също стана модерно за фотосесии и лични селефита. А певицата Мариета Петракиева избра локациите на сериала, за да създаде паралелна история, свързана с филма, в клипа към новия си сингъл „Мистерия“.


Прогнозата днес е за двубоя от 7-ия кръг на сезона в Втора Лига на Австрия между Амщетен и Форвартс Щайр. Амщетен приемат на домашния си терен гостуващия футболен отбор на Форвартс Щайр.\nАмщетен са на 14-то място в класирането с общ сбор от 6 точки, след 2 победи и 4 загуби от старта на сезона, като в изиграните общо 6 срещи са реализирали 10 гола в противниковата врата и са получили 16 гола в собствената мрежа. На домашна сцена съставът е изиграл 3 двубоя досега, в които има 1 победа и 2 загуби, при обща голова разлика 5-8.\nВ предишните си 6 срещи в първенството футболистите на Амщетен са записали 2 победи и 4 загуби, като са реализирали в мрежата на съперниците си 10 гола и са получили 16 попадения от играчите на съперниците си.\nГостуващият отбор на Форвартс Щайр е трети във временното класиране с 12 точки, след 4 победи и 2 загуби от началото на сезона, като в изиграните 6 срещи има положителна голова разлика 11-7. Като гост отборът има 2 двубоя, в които е записал една победа и 1 загуба, при голова разлика 5-4.\nВ предишните си 6 изиграни срещи в първенството съставът на Форвартс Щайр е записал 4 победи и 2 загуби, при голова разлика вкарани 11 гола и получени 7 гола.\nАмщетен - Форвартс Щайр - директни мачове\nВ предишните 2 играни сблъсъка между двата състава, Амщетен е постигнал 2 победи, а отбора на Форвартс Щайр няма спечелена нито една победа, при общо голово съотношение 8-1. В последната среща на своя стадион срещу Форвартс Щайр, футболистите на Амщетен са записали една победа.\nОтборът на домакините от Амщетен е с 4 последователни поражения в шампионата на Австрия, а на собствения си стадион е с 2 поредни загуби.\nСъставът на Форвартс Щайр е в серия от 3 последователни победи в шампионата, а на чужд терен постигна успех в последната си среща.


AUTO BILD България / BMW с хитър ход срещу автокражбите\nНовата генерация на Серия 5 ще заложи на максимална свързаност. Последното творение на баварската компания се казва Connected Feature Remote 3D View. То позволява потребителят да получава 3D-изображения на колата си в реално време директно на смартфона. Така човек практически по всяко време може да установи дали автомобилът е там, където е паркиран. BMW обещава свързаността и асистиращите системи при новата „петица“ да вървят ръка за ръка – най-вероятно това означава, че при бъдещия модел ще бъдат имплементирани много от техническите нововъведения от Серия 7 като опцията за дистанционно паркиране от телефона.


Деца получават съобщения със смъртни заплахи - NOVA\n16 юни 2015 07:51\nЗрители на Нова сигнализираха за нов вид спам в интернет\nИгра със смъртна заплаха смрази 9-годишни деца. Зрители на Нова сигнализираха за нов вид спам или измама в интернет.\n„Здрасти, може би е гадно да го пращам, но това ме плаши. Преди време живяло момче, което умряло, защото майка му го убила. Помни ,че трябва да го изпратиш до един час или умираш!”. Това е един от зловещите есемеси, които са били разпращани до децата в няколко вечери поред. Първите минути за тях са кошмарни. А тези послания се предават от дете на дете в цели класове.\n"Събужда се през нощта, ридаеща, че не е изпратила съобщението. Обясних ѝ, че не трябва да го препраща на друго дете, за да не се изплаши и то като нея", споделя Евелина Младенова, майка на едно от момичетата.\nТези деца вече знаят, че предсказанията в злокобните съобщения няма да се сбъднат, но много други техни връстници дори не са споделили с родителите си и по детски вярват и препращат есемесите, за да спасят семейството си. Оказва се, че това са спамове и вируси, които няма как да бъдат отстранени.


Да отворим сърцата си за Христос, Възкресение не е ентъртеймънт — KMETA.bg - ПОРТАЛЪТ НА БЪЛГАРСКИТЕ ОБЩИНИ\n16 април 2019, 12:49\nЗападно- и Средноевропейският митрополит Антоний е роден на 17 януари 1978 г. в Стара Загора в семейство на православни родители. Завършва основното си образование в родния си град. През есента на 1993 г. постъпва като ученик в Пловдивската духовна семинария „Св. св. Кирил и Методий“, завършва и Богословския факултет на СУ „Св. Климент Охридски“. През 2002 г. постъпва като послушник в Клисурския манастир „Св. св. Кирил и Методий“ край Вършец, където в навечерието на Преображение Господне приема монашески постриг. Четири години по-късно по решение на Светия синод в храма на Пловдивската семинария е възведен в архимандритско достойнство от тогавашния Русенски митрополит Неофит. През 2008 г. по решение на Св. синод е ръкоположен за епископ с титлата Константийски и след въдворяването му в гр. Смолян е поставен да обгрижва духовно миряните в Родопите. През октомври 2013 г. е избран от Светия синод за Западно- и Средноевропейски митрополит.\n- Ваше Високопреосвещенство, тайнството на Благодатния огън пали мистериозни версии. Какво е значението му?\n- Това е велико чудо, което в продължение на 2000 години свидетелства за истинността на Христовата вяра. Всяка година по Божия благодат и милост Бог изпраща това велико чудо пред очите на всички вярващи християни по цял свят как по чудодеен начин става запалването на този огън, за да укрепи още повече във вярата всички онези, които изповядват христовото учение. Радостни и щастливи сме, че вече повече от 10 години имаме възможността да се радваме на тази велика благодат, а именно донасянето на частица от този благодатен Божествен огън в България благодарение на съдействието на българската държава и благословението на Негово блаженство Йерусалимския патриарх Теофил. Така че за нас е една голяма велика радост и най-вече преумножаване на благодатта, която всеки един от нас приема на пасхалното богослужение.\n- Може ли днешният човек да осмисли страданията и саможертвата на Христос преди 2000 години или сме устремени да печелим пари и робуваме на егоизма си?\n- Христос остава във всички човеци по земното лице. Днес, когато живеем във времена на материализъм и когато материалните блага са приковали нашите сърца твърдо към земята, имаме нужда всички да си спомним дълбоко в сърцата си за тази себежертва, която Христос извърши за всички нас, и да жертваме своето време, да жертваме своите сили, за да помислим и отдадем малко повече време за Бога. Защото знаем от свещеното писание, че „където е вашето съкровище, там ще бъде и вашето сърце“. Затова и нека нашето съкровище да не бъде тук, на земята, а да бъде духовно в небесата, за да можем да извисим още повече нашите души и да се доближим до нашия Създател и Творец, който пострада на кръста, за да ни изкупи, изпратен от Божествената любов на нашия Отец.\n- Какви са впечатленията ви – как миряните и днешните българи възприемат Възкресението Христово? Какво представлява за днешния човек Великден? Усещаме ли Божията любов?\n- Радостно е, че на Възкресение храмовете са препълнени. Но важното е тези, които идват, не само да чуят „Христос Воскресе“, да вземат огъня и да тръгнат да гуляят и да се веселят по дискотеки и ресторанти. Важното е тези, които дойдат, да останат в храма до края на Светата литургия, да се приобщят с тайните Христови. На този Празник на Празниците, Тържество на Тържествата да получат оправдание пред Бога. Една голяма част от хората, особено младите, които са израснали в години на бездуховност в този духовен вакуум, като че ли възприемат Възкресение Христово като един ентъртеймънт, като едно шоу, на което присъстват, камбаните бият, запалва се огън. Трябва да вникнат в смисъла и значението на празника – за жертвата, която Христос извърши, Възкресението.\n- Има и много хора, които се стичат към храмовете за Великден с вяра. Кога хората се обръщат към Бог в днешно време?\n- За голямо съжаление, констатацията е, че извън осъзнатите християни, които участват всяка една неделя, на всеки един празник в богослужението, много голяма част от нашите сънародници идват в храма, когато са претърпели някакъв преломен момент в техния живот - скръб, или са загубили някой, или ги е застигнала тежка болест. Идват в храма, за да получат утеха. И в момента, в който получат тази утеха или изцерение, много бързо забравят пътя отново към храма. В храма трябва да бъдем, когато можем, всяка неделя, за да засвидетелстваме нашата вяра и преданост към Бога, а не идвайки епизодично, в моменти на трудности. Не трябва да търсим Бог само по време на трудности, но и в моменти на радости. И да благодарим, че се събуждаме, отваряме очи и можем да извървим своя ден, а вечер, когато лягаме – че както Бог ни е запазил през деня, нека така ни запази и през нощта.\n- Мнозина се покланят на мощи и на чудотворни икони. Кои са най-силните места в България за вярващите?\n- Всеки един храм като дом Божий е място, където стават чудеса всекидневно, стига човек да има духовни очи да ги види. Що се отнася до светините, които са по българските земи, естествено във всеки един храм, който е осветен по православен чин, има вградени мощи в Светия престол. Но като големи светини, които българският народ почита, не можем да не споменем Рилския манастир и преподобния наш отец св. Йоан Рилски Чудотворец. В светата обител се намират мощите на покровителя на българския народ. Както и големите манастири с трите чудотворни икони – Бачковската, Троянската чудотворна икона на Божията майка и иконата Осеновица на Божията майка, която се намира в Рилския манастир.\nИ естествено в много други храмове има малка или по-голяма част от мощите на някой светец, така че нека се прекланяме пред всичко с вяра и със сърцата си, а не само формално да посещаваме като туристи тези светини.\n- Пътувате непрекъснато, срещате се с много хора. Кои са големите изпитания пред българите днес?\n- Най-големите изпитания са материализмът, бездуховността и плурализмът бих казал. Особено зад граница нашите сънародници живеят в една мултирелигиозна и мултикултурна среда, където трябва да съумеят да запазят своята вяра, самосъзнание и традиции. Това е задача на Българската православна църква зад граница – не само да удовлетворим техните духовни потребности като едни пастири или архипастири на църквата, но и да съхраним тяхното национално самосъзнание. Защото знаем, че една голяма част от традиционните български празници в православната църква са съчетани с едни много хубави стародавни красиви български обичаи и традиции.\n- Преди 2 години осветихте нова българска църква във Виена. Много българи вече живеят в държави от ЕС. Имат ли нужда от повече български храмове и български свещеници?\n- Винаги има нужда от повече български храмове и свещеници. Но сънародниците ни трябва да знаят, че построяването на един храм или основаването на църковна община зад граница е един дългосрочен проект. Искането да имаме храм трябва да бъде осъзнато и да участваме всички заедно кой с каквото може – един с молитва, друг с труд, трети с финансови средства в зависимост от това какво е мястото на всеки един от нас в обществото.\n- За какви промени настоява Светият синод в Националната стратегия за детето?\n- Настояваме преди всичко да бъде запазено традиционното българско семейство такова, каквото българската църква го припознава. Настояваме да не бъдат пренасяни несвойствени практики и традиции във възпитанието на децата от западния свят, които виждаме в момента като тенденция от скандинавската стратегия за еднополовите бракове. Защото както четем в светото писание, Бог е създал Мъж и Жена. Тоест жената има своята задача да роди, да отхрани, да възпита своите деца. Родителите са тези, на които трябва изцяло да бъдат делегирани правата за възпитанието на техните деца.\nНе е редно да се институционализира българското семейство, да се превърне във формална законова рамка. Семейството трябва да бъде един жив организъм, както е било досега, с две личности – мъжът и жената, които познават спецификите на своето дете. Надяваме се управляващите да се вслушат в гласа на Църквата. Ако не, да си носят последствията. Историята е показала, че когато Църквата не е била послушана в едно или друго нейно становище, много скоро се виждат грешките, които правят управляващите.\n- Какви послания очаквате да си разменят патриарх Неофит и папа Франциск при предстоящата визита на Светия отец в началото на май у нас?\n- Светият синод оказва гостоприемство на папа Франциск. Естествено ще го приветстваме с „Добре дошъл“ в нашата родина. Ще му окажем гостоприемство, което подобава на духовник от такъв сан. Посрещаме главата на Римокатолическата църква като е редно да се знае, че ние сме част от тази програма, не сме инициатори и никой не може да изисква нищо повече от това. Няма да има общо послание. Тези, които не са просветени, трябва да знаят, че Българската православна църква се моли за мир всекидневно. Не очакваме да дойде един или друг държавен глава или духовно лице, за да отправим някакво нарочно послание.\n- Какво послание ще отправите към сънародниците ни в навечерието на Възкресение Христово?\n- Искам да пожелая на сънародниците ни Христовата светлина, пасхалната радост да озари техните умове и да изпълни техните сърца, защото знаете, че Христос е в основата на нашата вяра. Неговата саможерства, неговата смърт и възкресение са в основата на всяка една молитва в нашата православна вяра. Бог да благослови делата на ръцете им и да насочи стъпките им в пътя на правдата, на любовта и на мира, та да живеем угодно Богу, спасително за нас в мир, любов и разбирателство помежду си!


Време ли е за секс? — 9 месеца\nВреме ли е за секс?\nКак се отразява бременността на сексуалния живот на бъдещите майки? Кога е най-подходящото време за любовни ласки? Разкрепостени ли са младите по отношение на секса, или все още робуват на стари принципи. Списание “9 месеца” зададе тези и много други горещи въпроси на 197 бъдещи майки от страната. Процентите при отговорите са повече от 100, защото някои от запитаните са дали повече от един отговор.\n37% от бъдещите майки правят секс по 2–3 пъти седмично. Най-палави са бременните в 4–5-ия месец, когато неразположенията на тялото са отминали и хормоните бушуват най-много.\n36% от запитаните обаче споделят, че сексът не е приоритет в тяхното семейство и се сещат за него едва веднъж на 3 седмици. Има и такива (27%), които го правят един път на няколко месеца или изобщо пък не помислят за страстно боричкане, откакто са разбрали за бременността.\n85% от бременните са убедени, че партньорът им има желание за секс поне 3–4 пъти седмично, но го потиска от страх за здравето на нероденото бебе.\nСамо 8% са убедени, че любимият им не проявява голямо желание за секс и е склонен да утоли страстта си едва веднъж на 2–3 седмици. 7% от жените твърдят, че след като са разбрали за бременността, техният партньор изобщо не помисля за секс.\n30% от жените, които вече веднъж са раждали, са на мнение, че през втората бременност сексът е много по-страстен и имат по-голямо желание, отколкото преди. Още по-горещи са бъдещите майки, които вече имат две деца – те се отдават на страстта почти до края на бременността, без да се притесняват, че могат да навредят на детето или че могат да получат предварителни контракции.\n41% от бъдещите майки с неохота признават, че сексуалният им живот е много монотонен и рутинен. Те се оплакват, че през бременността партньорът им не иска да опитват нови пози или други нестандартни техники за забавления, а предпочита изпитаното.\nДруги 21% обаче твърдят, че през бременността са станали много по-страстни и правят много повече експерименти в леглото. Има и такива (6%), които признават, че никога не са опитвали толкова много нови техники, колкото през бременността, и че се наслаждават на всяка страстна минута с партньора си.\n59% от анкетираните споделят, че ако имат малко време за себе си, предпочитат да го посветят на гледане на телевизия или на сърфиране в интернет. 12% открито признават, че ако са свободни дори един час по-рано вечер, просто лягат да спят. Само 10% са склонни да посветят свободното си време на секса или на палави игри с партньора.\n47% от бременните предпочитат времето между полунощ и 2 ч. сутринта, за да правят секс. Те чакат прикритието на нощта, за да се отдадат на чувствени фантазии. Само 12% обичат да правят секс сутрин и 5% през деня.\n32% от бременните искат любимият им повече да ги целува и гали по време на секс. Според тях през 9-те месеца любовната прелюдия почти липсва, а така сексът става безинтересен и досаден. Други 27% държат партньорите им да ги докосват и прегръщат непрекъснато, дори и навън, за да показват привързаността си към тях като към жена и бъдеща майка, а не просто като към сексуален обект. Почти толкова (26%) държат на романтичните жестове и се надяват любимият да им носи по-често цветя, бонбони и малки подаръчета.\n24% от запитаните се възбуждат, когато партньорът им непрекъснато ги докосва, гали и целува. Същият процент жени отговарят, че много лесно изпадат в сантиментално настроение, ако мъжът до тях ги заведе на романтична вечеря. Други 13% обичат по-пикантните занимания и с радост биха изгледали еротичен филм или биха прочели “гореща” книга с партньора си.\n34% от жените са недоволни, когато половинката им има точно определен час за секс и след това бърза да заспи или да догледа някой мач. Разсейването на партньора е най-добрият повод една бъдеща майка да се откаже от секс и да предпочете съня. 24% от бременните се притесняват от външния си вид и са убедени, че не привличат сексуално партньора си.\nПремахване на органичен филм Organic buildup (англ.) (не е задължително да е изцяло от органични съставки) можете да почистите с т.нар. clarifying или дълбокопочистващ шампоан,… Прочети още »\nОще в тази категория: « Секс на екс\tЩе ставаме родители! »


Стефан Манов – Тачо: Ще понеса последствията от действията си, не очаквам някой да ми благодари, затова че опазих децата му от поредния секс маниак! - Big5.bg\nПонеделник, 20 Април 2020 14:01\nNBOX.BG успя да се свърже със съпруга на Евгения Калканджиева Стефан Манов- Тачо.\nНека припомним, че преди няколко дни Манов бе задържан пред дома си в кв. „Бояна“, след като удари свой съсед, който освен че не живее на въпросния адрес, се оказа и известен секс маниак.\nВижте линк от предаването – ТУК\nПред медията ни Стефан Манов, заяви буквално следното: „Не искам да коментирам случилото се, води се разследване и единствените, които имат право да се изказват в момента, по случая, са съдебните органи. Във всеки случай мога да кажа едно – готов съм да понеса последствията от своите действия, като разбира се, не очаквам някой да ми благодари, затова че в бъдеще време съм спасил дъщеря му от един доказан секс маниак.“\nВ същото време Тачо, заяви пред NBOX, че е потресен от безобразната манипулация на bTV.\n„Тези, които крещят най-много срещу „фалшивите новини“, се оказват тези, които най-много създават фалшиви новини. Представящите се като „журналисти“ от bTV най-нагло изрекоха безобразна лъжа в ефира на своята медия. Те казаха откровена лъжа в ефир, като в репортажа посветен на случая, заявиха че ми е повдигнато обвинение за предумишлено убийство. Такова обвинение няма и най-вероятно bTV ще отговаря за думите си, там където е редно да се прави това, в съда.“


Каквато е жената, такъв е и мъжът | Осата\nНачало » Интимно » Връзки и флирт » Каквато е жената, такъв е и мъжът\nПреди да си поговорим по-обстойно как една жена може да бъде муза и двигател в отношенията с мъжа, ще ви разкажа една истинска история.\nЖената и любовницата на един мъж се срещнали. И разбира се започнали да обсъждат мъжа. Жената казала:\n— Той е глупак, скръндза и подлец. И честно да ти кажа изобщо не разбирам защо си с него!\n— Не си права, отговорила любовницата. Той е щедър, мъдър и е храбър. Сама си направи направи извод: за всеки празник ми купува скъпи подаръци.\n— Пълни глупости! – възмутила се жената– Той дори и цветя не се сеща да ми купи, от заплатата си не дава и лев. Той е тъпак и скъперник, и то какъв.\n— Не е така! – възразила любовницата. – Той е мъдър, с него винаги е удоволствие да се общува. Той е чел много, знае много, за всичко има мнение. Аз обичам да го слушам и да научавам нови неща.\n— Да бе! – ухилила се жената. Той вечно дрънка някакви глупости. Даже да го слушам ми е противно! А ако знаеш какъв е егоист. Никога няма да се погрижи за мен, да ме посрещне след работа. А и ремонт като правим, той изчезва, всичко правя сама.\n— Явно говорим за различни мъже, усмихнала се любовницата. Преди три дни се сби с един мъж, който ме засече с колата и ме обиди. Не ми дава да нося нищо по-тежко от букет с цветя. И у дома всички пирони той забива, паркетът ми сложи, заедно боядисвахме. Казвам ти той е щедър, мъдър и храбър.\nИ да, всяка една от тях е права за себе си.\nЗащо един мъж се държи пред една жена като подлец, а пред другата като храбрец? Нали все пак мъжът е един и същ.\nТази история показва колко силно могат да влияят жените върху мъжете. Един и същи мъж може да е кардинално различен, в зависимост от това кой е с него.\nАз познавам примери за мъже алкохолици в първия си брак и успешни бизнесмени във втория. И обратно. Срещала съм успешни мъже, които оставят първата си жена, заради някое младо и красиво момиче. След няколко години те се погубват и се превръщат в пиещи безделници.\nИ защо това се случва?\nЗащото силата, която притежава жената е огромна. И влиянието върху мъжа може да е безгранично. Фактически жената е тази, която може да «моделира» мъжа. Тя може да открие в него неподозирани качества, а други, които не и харесват да неутрализира.\nПроблемът е, че някои жени не разбират каква сила имат и не отделят достатъчно внимание. Не осъзнават своята сила и възможност, с които могат да повлияят на мъжа до себе си.\nНека да видим какво може да направи жената с мъжа, как може да повлияе върху неговия характер и постъпки.\nЗапочваме с негативното влияние на жената върху мъжа.\n1. Както една жена възприема мъжа си, такъв и той става. Ако вижда в него само недостатъци, то те ще се умножават с всеки изминат ден. И дори мъж, който има огромен потенциал да стане добър баща, бизнесмен и съпруг ще се превърне в поредното рогато животно, защото като такъв го възприемат.\n2. Ако жената не се доверява на мъжа и не е искрена с него, никой няма да му се довери. Дори и да е достоен, все едно. Всички ще се съмняват, точно защото тя му няма доверие. Това се отразява на неговото самочувствие. И тогава да не чака нито повишение, нито перспектива.\n3. Ако жената е винаги недоволна, всички в семейството ще бъдат неудовлетворени. И домът им няма да бъде наред, и храната и облеклото, и почивката. И дори родителите няма да са тези, които децата искат.\n4. Ако жената смята, че може да си намери по-добър мъж, то това е първата стъпка към мъжката изневяра. Жената винаги изневерява първа, дори и мислено. А мъжът изневерява физически след като жената му е дала «позволение» със своите мисли, че той не е нейният мъж, че не е добър, че не я заслужава .\n5. Ако жената не обгръща с любов мъжа до нея, ако не го допуска до себе си и не го умиротворява, то той ще потърси утешение в жените, алкохола и наркотиците.\n6. Ако една жена не позволява на мъжа да се занимава със своите мъжки хобита – среща с приятели, риболов, футбол и др. прави голяма грешка. Мъжът ще намери изход в алкохола, компютърните игри и пушенето.\n7. Ако една жена е студена и непристъпна за мъжа до нея, то и той става студен и непристъпен. И се превръща в скъперник, от който и цветя за осми март трудно ще получи. В момента, в който жената до него прояви хлад той си затваря портмонето. Защо да влага средства в жена, когато още утре тя може да намери друг.\n8. Ако жената се прави на много самостоятелна. Иска всичко да постига сама и твърди, че никой не и е нужен, то мъжът й става безотговорен. Дори и да се справял успешно с всичко като няма за кого да се грижи той губи навиците си, отпуска се и се сраства с дивана.\n9. Ако жената е вечно сърдита, то и мъжът ще е гневен и неспокоен..\n10. Ако жената изобщо не слуша мъжа, ако постоянно спори, кара се, недоволства, то мъжът ще престане в един момент да бъде мъж и ще стане безотговорен, меланхоличен, слаб. С една дума „никаквец“.\n11. Ако една жена всеки ден регулярно пили на главата на мъжа си, крещи и го обижда, какъв е изходът за него? Единият – мъжът да се превърне в мъж под чехъл и загърбва цялото си достойнство. Другият – да започне и той да извършва насилие, много често физическо.\n12. Ако една жена непрекъснато се бърка в работите на мъжа, то какво да очаква от него освен да се превърне в част от пейзажа. А по-рано е бил успешен бизнесмен.\n13. Ако жената не уважава мъжа си, никой не го уважава. Нито роднините, нито приятелите, нито колегите. Жената е сложила маркер на челото му : „той е лош“ и всички го приемат като такъв.\nНо има и обратна страна. Да видим и нея\n1. Ако една жена вижда и оценява положителните качества на мъжа и набляга на тях те ще започнат да се умножават и да растат. Отрицателните ще намаляват, а той ще добие увереност в себе си. И ако преди това не е бил достатъчно отговорен, то благодарение на жената ще стане такъв. Може днес да не е началник, но утре да управлява свой бизнес.\n2. Ако една жена уважава мъжа си, ще започнат да го уважават и колегите и приятелите. Те ще го подкрепят и помагат при сложни ситуации, както го прави и съпругата.\n3. Ако една жена има доверие на мъжа си и другите хора ще му имат доверие.\n4. Ако една жена не крие нищо от съпруга си, не го лъже, открива изцяло сърцето си, то мъжа не би могъл да излъже и нарани такава жена.\n5. Ако жената обича, почита и вярва на мъжа си, то той ще стане щедър и ще я отрупва с изненади и подаръци, за да я направи щастлива.\n6. Ако жената е искрена и отдадена на мъжа, то той с огромно удоволствие ще я вземе под крилото си. Ще иска да я защити от целия свят, защото я обича.\n7. Ако една жената намери верния път към темперамента на мъжа си и се опита да го удовлетвори във всички посоки, то мъжа ще е готов да обърне за нея планини. И за това не е нужно кой знае какво. Само да се научи да вижда положителните качествата в него, а не да го измерва чрез своите стереотипи.\n8. Ако жената се опитва всячески да съхрани семейството и искреността в любовните отношения. В сърцето на мъжа също ще се породи подобно желание за цялост на семейството.\n9 . И най-важното, което искам да ви кажа. Ако мъжа нещо не ви устройва, търсете причината в себе си. Защото няма как да го промените, нито да го превърнете във ваше бледо копие. Това ще наруши неговия комфорт, сигурност и спокойствие. Нали не искате да се превърне в женчо, който тича по вас и ви събува обувките.\nЧесто жените се оплакват, че мъжът им пие. Вашата главна задача е не да му вдигате скандали всеки ден, а да го приемете. Да, той има има право да руши здравето си, ако иска. И още нещо, за да пие, то това говори за емоционална сухост във вашите отношения. Възможно е да не го поддържате и подкрепяте в нищо и той да се отдава на алкохол. Помислете и върху това.\nАко мъжът ви един ден заяви, че не иска да работи. А може би вие прекалено много работите и изобщо не го слушате. И какъв е смисълът да го наритвате и записвате на всякакви интервюта за работа. Дори и да отиде, в подобно състояние, дълго няма да удържи. Затова променете себе си. Намалете малко работата и му обърнете внимание, покажете, че му вярвате и че искате той да бъде мъжът в къщата.\nЛежи на дивана\nЗащо мъжа лежи непрекъснато на дивана, се питат много жени? Защото вместо да го помолите за помощ вие тичате като полудели насам-натам В жената той вижда ходещ метеор, който отстранява всичко, което му се изпречи на пътя. За да остане жив, мъжът се крие под завивката на дивана. Не си мислете, че мъжа е непукист, но на него му писва от скандали и мрънкания и предпочита да се скрие, вместо да ви слуша.\nНе гледа децата\nАко мъжът не ви помага за отглеждането на децата, помислете. Вие самата смятате ли го за добър баща, достоен, така че вашите деца да го обичат колкото вас . И не го ли отвратихте с непрекъснатите забележки и указания, че не може да гледа добре собствените си деца.\nВашият мъж е ваш избор. Ако ви се е паднал такъв мъж, значи точно такъв сте си заслужили. Какво да правите? Това е вашият избор и имате голям простор на действие и творчество. Ако работите добре, ще имате добър мъж, ако работите лошо, очаквайте лош мъж. Простичко, нали?\nЖената винаги е по-силната що се отнася до взаимоотношения в брака. Не е нужно да предизвиквате буря. Във ваш интерес е морето да е спокойно. Пазете се един друг. Колко сили и нерви отиват в безсмислени спорове и караници, а точно с тези сили може да направите нещо хубаво. Енергийните загуби след всеки скандал са огромни. Не губете сили за това. Научете се да се обичате.\nВместо кавги и спорове може да се ориентирате към друго:\nда се грижите за здравето на мъжа си- може заедно да бягате сутрин, да правите леки упражнения или да ходите заедно на фитнес.\nда си правите подаръци, но такива които другия харесва. Не купувайте това, което на вас ви е харесало, а това което той действително иска.\nне се отказвайте от разходките. Отношенията ви ще укрепнат, ако се научите да ходите заедно пеша- защо не в гората. Много успешен метод\nразгледайте семейните албуми, спомнете си колко време е минало, как са се развили вашите отношения, какви деца сте били, когато сте се запознали.\nпрегърнете се, кажете си че се обичате, не си повишавайте тон, обсъждайте проблемите\nМоже би ви се струва сложно.\nТрябват много сили, за да се научите на Любов. Дайте си време. И в даден момент просто съберете смелост и излезете от зоната на комфорта. Позволете си да изпитвате любов и да приемате такава. Обичайте мъжа. На него му е нужна вашата любов. Дори и никога да не си признае това.\nЗад всеки велик мъж се крие жена, която му е вярвала, подкрепяла, обичала, ценяла. Ето и една забавна история за Барак Обама и съпругата му\nЕдна вечер Обама и жена му Мишел решили да отидат на непланирана вечеря в ресторант, за който са слушали не веднъж, че е разкошен. Когато се настанили, собственика на ресторанта попитал охраната на Обама може ли да си поговори с първата дама на четири очи.\nИ между Мишел и този мъж се състоял разговор. А Обама по-късно я потил «Защо този мъж беше заинтересован да си поговори с теб?» Тя му отговорила, че в юношеските години, той бил безумно влюбен в нея.\nПрезидентът се засмял: «Ако се беше омъжила за него, сега можеше да си собственичка на този прекрасен ресторант?», и Мишел се усмихнала: «Не! Ако бях се оженила за него, то тогава той щеше да е президент днес».\nЖените вярвайте на мъже си и те ще ви се отблагодарят за това\nОткъс от книгата на Олга Валяева «Изкуството да бъдеш жена и муза»\n21 май 2015 в 20:54\n22 май 2015 в 16:47\n23 май 2015 в 8:06\nТо излиза,че силният пол е жената и всичко зависи от нея….В една връзка трябва да има взаимност. Няма как само единият да бута колата. Защо не се пише съответно ръководство и мъжът как да се държи с жена си?\n27 декември 2015 в 10:52\nПишат се, но мъжете масово не четат.\n25 май 2015 в 18:52\n10 декември 2015 в 17:22\nЗащо му е ръководство на мъжа как да се държи с жената, като 99% от неговите действия се диктуват именно от същите на жената до него? Да не мислите, че като сме си сами и обичаме да излизаме с приятели или да вършим разни други хобита сме нещастни? Напротив, когато има една жена да мрънкя за тия неща се получава така, че започваме да придобиваме вид на нещасни. Някой мъж да е ограничил жена си в нейните любими занимания? Лично аз не съм го правил никога, демек няма и за кво да ми се палят, ма когато ми навлезнат със забрана за моите занимания, оп, тогава вече имаме проблем. И проблема е, че жената се рови у всичко. Аз като мъж заявявам, че една жена трябва да вижда ползата от мъжа до нея и той ще бъде верен! И си избийте всичките изградени модели на перфектните дон жуановци. Колкото повече си градите модел, който да търсите, толкова по-слепи оставате за истинските качества на човека до вас!\n26 декември 2015 в 20:59\n27 декември 2015 в 6:43\n23 февруари 2016 в 21:52\nЧак пълна глупост, не бих казала. Може би е поднесено малко по-леко и наивно, но е вярна тезата и аз я поддържам. Всяка крайност е вредна, разбира се\n27 декември 2015 в 6:41\nАЗ СМЯТАМ, ЧЕ МАКАР И НЕ НА 100 % , ИМА И МНОГО ИСТИНА В ПО-ГОРЕ НАПИСАНОТО, НЕЗАВИСИМО, ЧЕ СЪМ ЖЕНА…..\n27 декември 2015 в 11:42\nМилички, жената на Обама си е променила пола -от мъж станала жена, двете деца са осиновени………\n27 декември 2015 в 14:44\nMnogo vyarno, no se iska vreme I tarpenie, koeto mnogo or nas nyamat\n24 февруари 2016 в 10:29\nИрена Ери Зашева\nОмръзна ми да слушам ,че всичко зависи от жената ,че тя може да го моделира,стига да го поддържа и подкрепа.Да го дарява с любов и обич и да го приласкае.Е, добре,а какво получава ме ние в замяна, УПРЕЦИ и НЕСКОНЧАЕМИ ПРЕТЕНЦИИ.\nСъгласна ,че при някои мъже тези правила може и да важат,но не при всичкиТе са с изградени характери и трудно можеш да им повлияеш в положителна насока.Аз съм на мнение,че всичко зависи от мъжът,ако е достоен, добър,уважава и зачита спътницата до себе си ,тя ще го оцени подобаващо Жената ще цъфне и ще засияе и най-важното ще бъде щастлива,и това няма начин да не се отрази на отношенията им.Просто мъжете са едни отя̀влени Егоисти\n29 февруари 2016 в 16:24\nMariya Tancheva Aspenberg\nбез частта за президента…. чух дрън дрън дрън…..и а дано ама надали…\n16 септември 2016 в 15:40\nДори не прочетох „статията“ до край. Не ви ли омръзна от глупави и ограничени драсканици в стил „60-те години на миналия век в Америка“. Мъжете, също като жените трябва да са здравомислещи зрели хора. Това не са някакви бебета, които с мили думи и жестове да бъдат „моделирани“. Съпругите не са майки на мъжете си и си мисля колко ли хилядолетия ще минат, преди българите да осъзнаят това.\nМъжете се държат добре с любовниците си, защото в повечето случаи те са по-млади, по-похотливи и по-усмихнати от съпругите им. Те не се опитват да ги променят, защото не искат нищо сериозно с тях, не живеят заедно с тях и не им се налага да им търпят слабостите на характерите им. ТОЛКОВА е просто. Всичко друго са празни думи. Мъжете правят, каквото си искат, а ние се чудим и маем как да им угодим и „моделираме“…\n24 февруари 2017 в 17:41\nПсихоподреждане / Psychoarrangement\nза да обича и уважава една жена мъжа до себе си, първо трябва да обича и уважава себе си… и даването на обич и на любов няма как да е моделиране… по силният пол в крайна сметка е просто по Умният пол… този, който пръв ще си позволи да обича и да бъде обичан…. другото е лесно….


Двама пилоти ранени, след като учебен самолет се разби в жилищен квартал в Тексас | Flight Zone\nДвама пилоти ранени, след като учебен самолет се разби в жилищен квартал в Тексас\nДвама пилоти от ВМС на САЩ са пострадали, след като учебно – тренировъчен самолет T-45C Goshawk се разби в неделя в Тексас. Инцидентът е станал вчера, 19 септември, около 11.00 часа СDT в град Лейк Уърт, се посочва в изявление на пожарната служба Форт Уърт, цитирано от „Washington Post“.\nСпоред властите самолетът се е разбил в жилищни райони и три къщи са сериозно повредени. Трима жители са ранени, но хоспитализация не се налага. Пилотът, изпълняващ тренировъчния полет, и придружаващият го инструктор са били хоспитализирани. И двамата са успели да се катапултират, състоянието на един от тях се оценява като критично.\nМашината е била от състава на Второ тренировъчно въздушно крило към ВМС на САЩ. Първи на мястото са се отзовали двама пожарникари, които към този момент не са били на смяна.\nПричините за инцидентите все още не са установени. Разследването е в ход


За нас – Има време\nВ забързания свят, в който живеем, често сме твърде заети, уморени и неудовлетворени; често не ни остава време за нещата, които обичаме, и за най-близките ни хора.\nНо всички разполагаме с 24 часа в денонощието. Затова вярвам, че начинът, по който подреждаме приоритетите и задачите си в тези 24 часа, е ключов. От нас зависи да създадем време за важните аспекти в живота си.\n„Има време“ съществува, за да се учим заедно как да живеем живота си по най-смисления и балансиран за нас самите начин; да се учим заедно как да управляваме времето, енергията и задачите си; как да правим избори, които ни удовлетворяват; как да казваме „не“ на задачите, които не ни водят към мечтания живот или работа.\n„Има време“ съществува, защото вярвам, че всеки може и трябва да бъде щастлив от начина, по който живее живота си и изпълва дните си; че всеки може да се научи да използва различни инструменти и начини на мислене, чрез които да контролира това, което му се случва.\n„Има време“ съществува, защото аз самата се уморих да отговарям на всяка покана от приятели с „нямам време“, „имам много работа“, „заета съм“. Вярвам, че можем да имаме балансиран живот, в който да намираме време за любимите си хора, занимания и приключения.\n„Има време“ е моето приключение. Казвам се Златина Георгиева – журналист, учител и обучител. Най-често и трите едновременно. Обичам да готвя (всеки ден), обичам мързеливи неделни следобеди, задълбочени емоционални разговори и книги, които ме вдъхновяват да ги разкажа, след като ги прочета.\nУправлението на времето не винаги е било силната ми страна, но търсенията ми през последните години ме доведоха до много инструменти, стратегии и полезни навици, които прилагам в живота си и на които обучавам хората, с които работя. Като учител и обучител в „Заедно в час“ съм провеждала работилници, обучения и коучинг преживявания за групи от 5 до 100 човека с фокус върху личностното и лидерското развитие, както и стотици часове индивидуални коучинг разговори и консултации.\nРадвам се, че ще бъдем заедно в това приключение към щастлив и балансиран живот.\nНека започне 2020: най-добрата година досега!\nПовече за мен може да видите, чуете и прочетете тук:\nBTV – „Преди обед„\nМ като Мост\nЕто някои интересни статии от блога, ако търсите:\n5 TED лекции за щастието, които ще ви изненадат\nКолко сте щастливи?\nКакъв е вашият хронотип?\nКой е вашият език на любовта?